Ֆյունեսի որդին, ով նրա հետ նկարահանվել էր մի քանի ֆիլմերում, չնայած հոր խնդրանքներին՝ ընտրեց այլ մասնագիտություն․ լեգենդար կատակերգուի զավակ լինելը նրա համար չափից դուրս պարտավորեցնող էր։ Ինքը՝ Ֆյունեսը հեշտ ճանապարհ չէր անցել, ինչի մասին ասել է․ «Ես չեմ զղջում իմ կարիերայի դանդաղ աճի համար, քանի որ այդ դանդաղկոտությունն ինձ օգնեց հիմնավորապես ուսումնասիրելու և հասկանալու իմ մասնագիտությունը։ Երբ ես դեռևս անհայտ էի, փորձում էի իմ խաղով զարդարել այն դերերը, որոնք ինձ վստահում էին։ Հենց այդ կերպ էլ ձեռք բերեցի իմ վարպետությունը։ Եթե ստիպված լինեի ճանապարհս սկսել սկզբից, կանցնեի նույն երթուղով»։